FinNLP-Multilingual-Understanding/finnlp2026-subtask1-greek-ner huggingface dataset:
Περιλαμβάνονται πάγια (κτιριακές εγκαταστάσεις & εξοπλισμός) αξίας €3.050 χιλ  της θυγατρικής εταιρίας ZITOLUKS A.D. τα οποία δεν χρησιμοποιούνται και αναμένεται να πουληθούν σε εύλογο χρονικό διάστημα, όπως προκύπτει από τις σχετικές γνωστοποιήσεις της Διοίκησης της εταιρίας και τις αντίστοιχες προσφορές που έχουν ήδη ληφθεί.
Τα μη διανεμόμενα αποθεματικά αφορούν κυρίως την υπεραξία που είχε προκύψει με βάση την εκτίμηση της Επιτροπής του άρθρου 9 του Κ.Ν. 2190/1920 ύψους € 4.244.272,38 κατά την απόσχιση του βιομηχανικού και εμπορικού κλάδου της εταιρίας «ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ Α.Β.Ε.Ε. », από την οποία προέκυψε η τωρινή μητρική εταιρία «ELBISCO Α.Ε. ΣΥΜΜΕΤΟΧΩΝ».
Στη συνέχεια με το από 30/12/2021 ιδιωτικό συμφωνητικό μεταβίβασης αποκτήθηκε και το υπόλοιπο ποσοστό 34% της «SYSTEM SOFT» από την «Epsilon SingularLogic Ανώνυμη Εταιρία Πληροφορικής» και το δ.τ «Epsilon SingularLogic Α.Ε.» η οποία έτσι κατέστη μοναδική μέτοχος της «SYSTEM SOFT ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΠΛΗΡΟΦΟΡΙΚΗΣ ΚΑΙ ΟΡΓΑΝΩΣΗΣ ΕΠΙΧΕΙΡΗΣΕΩΝ» και το διακριτικό τίτλο «SYSTEM SOFT» κατέχοντας πλέον το 100% των μετοχών της.
Η EPSILON SINGULARLOGIC A.E. περιλήφθηκε για πρώτη φορά στις ενδιάμεσες ενοποιημένες οικονομικές καταστάσεις της 30/06/2021 με την μέθοδο της ολικής ενοποίησης, ενώ η θυγατρική της, Systemsoft A.E. περιλήφθηκε για πρώτη φορά στις ενοποιημένες οικονομικές καταστάσεις της 31/12/2021 με την μέθοδο της ολικής ενοποίησης.
Τον Ιούνιο του 2021 η μητρική εταιρεία υλοποιώντας με συνέπεια το επιχειρηματικό της πλάνο, ανακοινώνει την εξαγορά πλειοψηφικού ποσοστού 60% της εταιρίας «ΤΕΧΝΟΛΑΪΦ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με δ.τ. «TECHNOlife Ltd» που δραστηριοποιείται στην παροχή ολοκληρωμένων επιχειρηματικών λύσεων στον τομέα του business software.
Στην ανώνυμη εταιρεία «IQOM Ανώνυμη Εταιρία Πληροφορικής», η θυγατρική εταιρεία της EPSILON NET A.E., εταιρία «Epsilon SingularLogic Α.Ε.», συμμετέχει με ποσοστό 80%.
Η μητρική εταιρεία συμμετείχε με ποσοστό 35,156% στην εταιρεία SUPERVISOR Α.Ε., η οποία δραστηριοποιείται στην εμπορία ηλεκτρονικών υπολογιστών και λογισμικού, βάσει της από 27/08/2014 απόφασης της Έκτακτης Γ.Σ. των Μετόχων της τελευταίας για αύξηση του Μετοχικού της Κεφαλαίου, την οποία κάλυψε ολοσχερώς η EPSILON NET Α.Ε.
Σημειώνεται ότι, από την 1η Ιανουαρίου 2017 η χρηματοοικονομική και επιχειρηματική πολιτική της SUPERVISOR Α.Ε. εκτιμήθηκε ότι ελέγχεται από την μητρική εταιρεία και για αυτό το λόγο κατά τις χρήσεις 2017 και 2018 η ενοποίηση πραγματοποιήθηκε με τη μέθοδο της ολικής ενοποίησης.
Ως απόρροια της ανωτέρω εκτίμησης και του στρατηγικού προσανατολισμού των υπολοίπων μετόχων τον Φεβρουάριο 2021 η μητρική εταιρεία αποχώρησε από  τη  συμμετοχή της μεταβιβάζοντας το σύνολο του ποσοστού της  (35,16 %) στο μετοχικό κεφάλαιο της SUPERVISOR Α.Ε.
Με το από 20.12.2019 Ιδιωτικό Συμφωνητικό μεταβίβασης μετοχών ανάμεσα στον βασικό μέτοχο της “HIT HOSPITALITY INTEGRATED TECHNOLOGIES AE», «ΗΙΤ ΕΞΕΛΙΞΙΣ ΟΛΟΚΛΗΡΩΜΕΝΕΣ ΞΕΝΟΔΟΧΕΙΑΚΕΣ - ΤΟΥΡΙΣΤΙΚΕΣ ΕΦΑΡΜΟΓΕΣ ΚΑΙ ΠΕΡΙΕΧΟΜΕΝΟ ΜΕΣΩ ΔΙΑΔΙΚΤΥΟΥ ΑΝΩΝΥΜΗ ΕΤΑΙΡΕΙΑ ” και της μητρικής εταιρείας, μεταβιβάσθηκαν ογδόντα έξι χιλιάδες είκοσι (86.020) ονομαστικές μετοχές, ονομαστικής αξίας δύο ευρώ και ενενήντα τριών λεπτών (€ 2,93) η καθεμία οι οποίες αντιπροσωπεύουν το τριάντα τέσσερα τοις εκατό (34%) του μετοχικού κεφαλαίου και των δικαιωμάτων ψήφου της «HIT HOSPITALITY INTEGRATED TECHNOLOGIES AE».
O Όμιλος Epsilon Net υλοποιώντας με απόλυτη επιτυχία τον επιχειρηματικό του σχεδιασμό ανακοίνωσε στο επενδυτικό κοινό, ότι σημείωσε αύξηση 110,6% στον Κύκλο Εργασιών και αύξηση 464% στα Κέρδη προ Φόρων στο ‘Α Τρίμηνο του 2021, αξιοποιώντας την ηγετική του θέση στον τομέα του business software.
Η μητρική εταιρεία ανακοίνωσε τη συμφωνία απόκτησης ποσοστού 100% στην εταιρία με την επωνυμία «ΣΩΤΗΡΗΣ ΜΑΤΣΟΥΚΑΣ Α.Ε ΠΛΗΡΟΦΟΡΙΚΗΣ» και το διακριτικό τίτλο « CSA», η οποία δραστηριοποιείται στην ανάπτυξη εξειδικευμένων λύσεων πληροφορικής και συστημάτων αυτοματισμού για φαρμακεία και επιχειρήσεις που δραστηριοποιούνται στον τομέα της εμπορίας & διακίνησης του φαρμάκου στην Ελλάδα.
Κατά την 31/12/2014 στην κατηγορία των διαθέσιμων προς πώληση χρηματοοικονομικών στοιχείων ενεργητικού περιλαμβανόταν και η αξία των επενδύσεων στο μετοχικό κεφάλαιο της εταιρείας ΙΑΣΩ Α.Ε. (5.315.532 μετοχές συνολικής αξίας € 4.225) οι μετοχές της οποίας διαπραγματεύονται στο Χρηματιστήριο Αθηνών.
Η υποχρέωση, ύψους € 14.101, της Εταιρείας προς την θυγατρική εταιρεία EUROMEDICA FINANCE No1 S.A. (με έδρα το Λουξεμβούργο) αφορά την εύλογη αξία του μετατρέψιμου ομολογιακού δανείου, το οποίο εντάσσεται στα πλαίσια αναδιάρθρωσης του μακροπρόθεσμου τραπεζικού δανεισμού.
Θωμάς Λιακουνάκος: άμεσο ποσοστό συμμετοχής 1,0628% επί του μετοχικού κεφαλαίου και έμμεσο ποσοστό συμμετοχής μέσω ελεγχόμενων νομικών και φυσικών προσώπων 66,1794%
Οι ενοποιημένες οικονομικές καταστάσεις της Εταιρείας περιλαμβάνονται στις ενοποιημένες οικονομικές καταστάσεις της υπερκείμενης μητρικής εταιρείας ΑΧΟΝ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ, η οποία κατά την 31/12/2014 συμμετέχει, άμεσα και έμμεσα, με ποσοστό 54,8 % στο μετοχικό κεφάλαιο της Εταιρείας και έχει έδρα στην Ελλάδα (Ρηγίλλης 16α, Αθήνα).
Η θυγατρική εταιρεία του Ομίλου ΘΕΣΣΑΛΙΚΟ ΚΕΝΤΡΟ ΙΑΤΡΙΚΗΣ ΑΠΟΚΑΤΑΣΤΑΣΗΣ ΑΝΩΝΥΜΟΣ ΕΤΑΙΡΕΙΑ την 19/7/2013 προέβη στην σύναψη προσυμφώνου μεταβίβασης 17.665 ονομαστικών μετοχών της θυγατρικής εταιρείας του Ομίλου EUROMEDICA ΑΡΩΓΗ ΚΕΝΤΡΟ ΙΑΤΡΙΚΗΣ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΑΝΩΝΥΜΗ ΕΤΑΙΡΕΙΑ , ήτοι επιπλέον ποσοστό 4,3% του καταβεβλημένου μετοχικού της κεφαλαίου.
Σημειώνεται ότι λόγω της ως άνω αύξησης, το έμμεσο ποσοστό συμμετοχής του Ομίλου στις θυγατρικές εταιρείες με την επωνυμία ΖΩΗ - ΓΕΝΙΚΗ ΚΑΙ ΟΓΚΟΛΟΓΙΚΗ ΙΔΙΩΤΙΚΗ ΚΛΙΝΙΚΗ ΑΝΩΝΥΜΗ ΕΤΑΙΡΕΙΑ και ΘΗΣΕΥΣ ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ Α.Ε. κατά την 31/12/2014 ανήλθε σε 67,8% (2013: 67,7%) και 46,9% (2013: 46,8%) αντίστοιχα.
Η θυγατρική εταιρεία του Ομίλου ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ ΑΛΕΞΑΝΔΡΟΥΠΟΛΗΣ ΙΑΤΡΙΚΗ ΑΝΩΝΥΜΗ ΕΤΑΙΡΕΙΑ με την Έκτακτη Γενική Συνέλευση των μετόχων της είχε απαφασίσει την αύξηση του μετοχικού κεφαλαίου, με καταβολή μετρητών και με την κεφαλαιοποίηση φορολογηθέντων μερισμάτων ή αμοιβών, κατά ποσό € 250 με την έκδοση 2.500 ονομαστικών μετοχών ονομαστικής αξίας (ποσό σε ευρώ) € 100,00 εκάστης.
Η Διοίκηση της Εταιρείας, την 15/11/2013 προέβη στην τροποποίηση της σύμβασης ανάθεσης έργου που είχε συναφθεί την χρήση 2008 με την κοινοπραξία INTRAKAT-EUROKAT για την κατασκευή της κλινικής της θυγατρικής εταιρείας EUROMEDICA ΙΟΝΙΟΣ ΓΕΝΙΚΗ ΚΛΙΝΙΚΗ ΑΝΩΝΥΜΗ ΕΤΑΙΡΕΙΑ ΕΚΜΕΤΑΛΛΕΥΣΗΣ ΚΑΙ ΛΕΙΤΟΥΡΓΙΑΣ ΦΟΡΕΩΝ ΥΓΕΙΟΝΟΜΙΚΗΣ ΜΕΡΙΜΝΑΣ.
Η θυγατρική εταιρεία του Ομίλου ΙΔΙΩΤΙΚΗ ΝΕΥΡΟΨΥΧΙΑΤΡΙΚΗ ΚΛΙΝΙΚΗ Η ΚΑΣΤΑΛΙΑ Α.Ε. με την από 28/5/2014 Έκτακτη Γενική Συνέλευση των μετόχων της αποφάσισε την αύξηση του μετοχικού κεφαλαίου, με καταβολή μετρητών, κατά ποσό € 108 με την έκδοση 2.940 ονομαστικών μετοχών ονομαστικής αξίας (ποσό σε ευρώ) € 36,85 εκάστης.
Σημειώνεται ότι λόγω της ως άνω αύξησης, το έμμεσο ποσοστό συμμετοχής του Ομίλου στην θυγατρική με την επωνυμία ΙΔΙΩΤΙΚΗ ΨΥΧΙΑΤΡΙΚΗ ΚΛΙΝΙΚΗ «ΠΝΟΗ ΖΩΗΣ» Α.Ε. κατά την 31/12/2014 ανήλθε σε 21,8% (2013: 25,0%).
Θα πρέπει να σημειωθεί ότι οι κ.κ. Ιωαννίδης, Αλεξάκης, Δοντάς, Μομφερράτος, Πεντάζος και Σιγανίδης, πληρούν τα κριτήρια του άρθρου 4 του Ν. 3016/2002 για τον χαρακτηρισμό τους ως ανεξάρτητα μέλη του Διοικητικού Συμβουλίου.
Η σημαντικότερη συνεργασία που παραμένει σε ισχύ αφορά την λειτουργία του δικτύου καταστημάτων NIKE στην Ελλάδα, την Ρουμανία και την Βουλγαρία, η συμβατική διάρκεια της οποίας λήγει (κατά περίπτωση) μέχρι και το 2022.
Οι βασικότεροι κίνδυνοι που αντιμετώπισε η Εταιρεία και συνολικά ο Όμιλος κατά τη διάρκεια του 2019, καθώς και του 2020, σχετίζονται με την διάψευση των επιμέρους στοιχείων των χρηματοοικονομικών καταστάσεων της Εταιρείας, ιδίως όσον αφορά τον υπό-Όμιλο APAC της Εταιρείας βάσει της από 23.9.2018 προκαταρκτικής έκθεσης της Alvarez & Marsal.
Λόγω της προαναφερθείσας πανδημίας και των σημαντικών οικονομικών επιπτώσεων αυτής , ιδίως όσον αφορά το ταξιδιωτικό εμπόριο, η χρηματιστηριακή τιμή της μετοχής της εταιρείας DUFRY AG, της οποίας η Εταιρεία κατέχει 804.728 μετοχές, παρουσίασε σημαντική μείωση, της τάξεως του 70% σε σχέση με την προ εξαμήνου χρηματιστηριακή της τιμή.
Ενίσχυση του δικτύου καταστημάτων Collective, με το άνοιγμα εννέα (9) νέων καταστημάτων στην Ελλάδα, βελτιστοποίηση και επανατοποθέτηση του συνόλου του δικτύου καταστημάτων της Εταιρείας.
Δυνάμει διάταξης της Αρχής Καταπολέμησης Εσόδων από Εγκληματικές Δραστηριότητες , η οποία μέχρι σήμερα δεν έχει κοινοποιηθεί στην Εταιρεία, δεσμεύθηκε το ποσό των δύο εκατομμυρίων Ευρώ από τραπεζικό λογαριασμό της Εταιρείας, το οποίο αποτελεί μέρος του διανεμηθέντος από την θυγατρική εταιρεία “FF Group Bulgaria EOOD” μερίσματος για τις χρήσεις 2017 και 2018.
Κατά την Γενική Συνέλευση των μετόχων της εδρεύουσας στο Χονγκ Κονγκ εταιρείας, FF Group Sourcing Limited αποφασίστηκε με πλειοψηφία 99,99% των κατόχων του εκδοθέντος μετοχικού κεφαλαίου η θέση της εν λόγω εταιρείας σε εκούσια εκκαθάριση και ο διορισμός των κ.κ. Lai Kar Yan (Derek) και Yip Wa Ming (Ben) της Deloitte Touche Tohmatsu (Hong Kong) ως εκκαθαριστών .
Η Εταιρεία ανακοίνωσε ότι παρέλαβε την Ενδιάμεση Έκθεση του Έκτακτου Διαχειριστικού Ελέγχου, την οποία εκπόνησε η ελεγκτική εταιρεία «PricewaterhouseCoopers ΑΕ» δυνάμει της υπ’ αριθμ. 2893/2018 απόφασης του Μονομελούς Πρωτοδικείου Αθηνών.
Η Εταιρεία χορήγησε δάνεια προς θυγατρικές εταιρείες του Ομίλου, τα οποία ανέρχονται συνολικά σε περίπου 0,81 εκατομμύρια Ευρώ και, συγκεκριμένα, Folli Follie France SAS 0,19 εκ. Ευρώ, Folli Follie Spain SA 0,28 εκ. Ευρώ, Folli Follie Japan 0,33 εκ. Ευρώ, και λοιπές 0,005 εκ Ευρώ.
Ο Όμιλος αριθμεί 869 χιλιάδες συνδρομές λιανικής, εξυπηρετώντας 653 χιλιάδες μοναδικούς πελάτες, 550 χιλιάδες συνδρομητές broadband και 463 χιλιάδες συνδρομητές Pay-TV λιανικής και χονδρικής σε Ελλάδα και Κύπρο.
Τα λειτουργικά αποτελέσματα (EBITDA) ανήλθαν σε 55,6 εκατ. ευρώ ευνοημένα από το κέρδος ποσού 25,3 εκατ. ευρώ, που προέκυψε από τις εκπτώσεις / διαγραφές παλαιών υπολοίπων προμηθευτών στα πλαίσια συμφωνιών της θυγατρικής εταιρείας Forthnet Media A.E. για ρύθμιση υποχρεώσεων προηγουμένων περιόδων, ενώ εξαιρουμένων αυτών ανήλθαν σε 30,3 εκατ. ευρώ και είναι μειωμένα σε σχέση με την προηγούμενη χρήση κατά 18,4% (2019: 37,1 εκατ. ευρώ) κυρίως λόγω της προαναφερθείσας πτώσης των εσόδων.
Mέσω της αγοράς των τραπεζικών υποχρεώσεων , η United Group, ηγέτιδα εταιρεία στη συνδρομητική τηλεόραση και στις τηλεπικοινωνίες στην Ν.Α. Ευρώπη, απέκτησε τον έλεγχο της Forthnet.
Την 8η Σεπτεμβρίου 2020 έλαβε χώρα η ολοκλήρωση της συναλλαγής μεταξύ του Ομίλου United, του κορυφαίου παρόχου τηλεπικοινωνιών και μέσων μαζικής ενημέρωσης στην Νοτιοανατολική Ευρώπη, και των Εθνική Τράπεζα της Ελλάδος, Alpha Bank, Τράπεζα Πειραιώς και Attica Bank βάσει της οποία ο Όμιλος United συμφώνησε να εξαγοράσει το χρέος και μια σημαντική μειοψηφία στην Forthnet A.E.
Η συναλλαγή είχε ως αποτέλεσμα ο Όμιλος United να αναλάβει το σύνολο των δανειακών υποχρεώσεων του Ομίλου Forthnet, το μετατρέψιμο ομολογιακό δάνειο και ένα αρχικό 33,2% του μετοχικού κεφαλαίου της Εταιρείας.
Η επένδυση αυτή αποτελεί την τρίτη μεγάλη σε μέγεθος συναλλαγή από τότε που η BC Partners εξαγόρασε τον Όμιλο United τον Μάρτιο του 2019, εν συνεχεία των αποκτήσεων της κροατικής Tele2 και της βουλγαρικής Vivacom το 2020, τα οποία όλα μαζί αυξάνουν το μέγεθος του Ομίλου United στα €1,7 δις εκατομμύρια έσοδα.
Η εταιρεία πυλώνας του ομίλου στα ΜΜΕ, United Media λειτουργεί 45 κανάλια και παράγει δεκάδες χιλιάδες ώρες πρωτότυπου περιεχόμενο κάθε χρόνο, κάνοντάς την έναν από τους μεγαλύτερους και πιο σημαντικούς παραγωγούς περιεχομένου στην Νοτιοανατολική Ευρώπη.
Ο Όμιλος United, ανακοίνωσε την 5η Μαρτίου 2021  ότι έχει ολοκληρώσει την Υποχρεωτική Δημόσια Προσφορά για τις μετοχές της Εταιρείας Forthnet Α.Ε., αποκτώντας το 96,83% των κοινών ονομαστικών μετοχών του μετοχικού κεφαλαίου της εταιρείας.
Μέχρι και την 31 Δεκεμβρίου 2020, η Εταιρεία είχε αντλήσει μέσω της έκδοσης ενός νέου κοινού ανακυκλούμενου ομολογιακού δανείου (εφεξής «νέο ΚΟΔ»), το οποίο καλύφθηκε εξ ολοκλήρου από τη μέτοχο Newco United Group Hellas S.a.r.l. , με εγγυήτρια τη θυγατρική εταιρεία της εκδότριας Forthnet Media A.E., συνολικά ποσό € 27 εκ. για την χρηματοδότηση του κεφαλαίου κίνησής της.
Το 2020, η Forthnet, παρά τις αντίξοες συνθήκες που επικράτησαν στον χώρο των πολιτιστικών δρώμενων λόγω της πανδημίας Covid-19, στήριξε με τον παραπάνω μηχανισμό πολλά θεάματα και εκδηλώσεις πολιτιστικού χαρακτήρα.
Στην Εταιρεία και στις θυγατρικές της απασχολούνται (με βάση τα στοιχεία της 31.12.2020) 948 εργαζόμενοι (headcount), το 95,04% εκ των οποίων με συμβάσεις αορίστου  χρόνου πλήρους απασχόλησης, καθιστώντας την έναν από τους μεγαλύτερους εργοδότες στην Ελλάδα.
Σημειώνεται ότι, σύμφωνα με την από 24.12.2020 γνωστοποίηση που έλαβε η Εταιρεία και ανακοίνωσε στις 28.12.2020 σύμφωνα με τον Ν. 3556/2007, το ποσοστό δικαιωμάτων ψήφου που κατείχε άμεσα η NEWCO UNITED GROUP HELLAS S.A.R.L. στην Εταιρεία ανερχόταν σε 84,60% στις 24.12.2020.
Σημειώνεται ότι, σύμφωνα με τις από 13.01.2021 γνωστοποιήσεις που έλαβε η Εταιρεία και ανακοίνωσε στις 21.01.2021 σύμφωνα με το Ν. 3556/2007, το ποσοστό δικαιωμάτων ψήφου που κατείχε άμεσα η MASSAR INVESTMENTS LLC στην Εταιρεία ανερχόταν σε 9,63% στις 13.10.2020 και σε 7,24% στις 23.12.2020.
Σημειώνεται ότι, σύμφωνα με την από 22.10.2020 γνωστοποίηση που έλαβε η Εταιρεία και ανακοίνωσε στις 23.10.2020 σύμφωνα με το Ν. 3556/2007, το ποσοστό δικαιωμάτων ψήφου που κατείχε άμεσα η GO p.l.c. στην Εταιρεία ανερχόταν σε 9,63% στις 13.10.2020.
Έπειτα, σύμφωνα με την από 17.11.2020 γνωστοποίηση που έλαβε η Εταιρεία από τη Δημοκρατία της Τυνησίας και ανακοίνωσε αυθημερόν σύμφωνα με τον Ν. 3556/2007, από την 12.11.2020 και εξής, ουδεμία εξ αυτών κατείχε, άμεσα ή έμμεσα κατά τα ανωτέρω, δικαιώματα ψήφου στην Εταιρεία.
Κατόπιν τούτου, τα κατεχόμενα δικαιώματα ψήφου της Εθνικής Τράπεζας της Ελλάδος A.E. ήταν, κατά την ημερομηνία της γνωστοποίησης, κατώτερα του ορίου του 5% του συνόλου των δικαιωμάτων ψήφου της Εταιρείας.
Κατόπιν τούτου, τα κατεχόμενα δικαιώματα ψήφου της Alpha Bank ήταν, κατά την ημερομηνία της γνωστοποίησης, κατώτερα του ορίου του 5% του συνόλου των δικαιωμάτων ψήφου της Εταιρείας.
Σημειώνεται ότι κατά την 31.12.2020 η εταιρεία  NEWCO UNITED GROUP HELLAS S.A.R.L. κατείχε δικαιώματα ψήφου που αντιστοιχούσαν σε ποσοστό 84,60% του μετοχικού κεφαλαίου της Εταιρείας και, ως εκ τούτου, είναι ο ελέγχων μέτοχος της Εταιρείας.
Την 31 Δεκεμβρίου 2018, το επενδυτικό χαρτοφυλάκιο των ακινήτων του Ομίλου περιλάμβανε ακίνητα συνολικής εκμισθώσιμης επιφάνειας περίπου 880.546 τ.μ. με εύλογη αξία €1.008.225, όπως αποτιμήθηκε από τους ανεξάρτητους εκτιμητές των εταιρειών AVENT A.E. (PEPPER HELLAS ΘΥΓΑΤΡΙΚΗ ΤΗΣ PEPPER GROUP) και SAVILS ΕΛΛΑΣ Ι.Κ.Ε..
Τα περισσότερα από τα ακίνητα του χαρτοφυλακίου του Ομίλου βρίσκονται στην Ελλάδα, εβδομήντα δύο (72) εκ των οποίων βρίσκονται στην ευρύτερη περιοχή της Αττικής και τα υπόλοιπα τριάντα οκτώ (38) βρίσκονται σε άλλες μεγάλες πόλεις της Ελλάδας και ένα (1) οικόπεδο στην περιοχή των Σπάτων.
Την 12η Μαρτίου 2018, η τουριστική πλατφόρμα της Εταιρείας με την επωνυμία Grivalia Hospitality S.A. ολοκλήρωσε την εξαγορά του 80% της εταιρείας Ναυσικά Α.Ε., σε εκτέλεση του από 20.02.2017 σχετικού προσυμφώνου και της από 31.07.2017 τροποποίησης αυτού.
Πιο συγκεκριμένα, η Grivalia Hospitality S.A. εξαγόρασε μέσω μίας κατά 100% θυγατρικής της εταιρείας, τις μετοχές της εταιρείας ΕΛΛΗΝΙΚΟ ΠΑΛΑΤΙ Α.Ε., η οποία κατέχει το 100% του ακινήτου στο οποίο έχει ανεγερθεί η ξενοδοχειακή μονάδα Meli Palace.
Μετά την ολοκλήρωση της αύξησης, το καταβλημένο μετοχικό κεφάλαιο της Grivalia Hospitality S.A. ανέρχεται πλέον σε €180.000 και θα χρησιμοποιηθεί για την απρόσκοπτη εκτέλεση του επενδυτικού σχεδίου της εταιρείας.
Την 17η Σεπτεμβρίου 2018, η Εταιρεία προχώρησε στην απόκτηση του 49% των μετοχών της ανώνυμης εταιρείας με δ.τ. «Piraeus Port Plaza 2» (PPP2) έναντι τιμήματος €3.615.
Η προτεινόμενη σχέση ανταλλαγής είναι περίπου 15,8 νέες κοινές μετοχές της Eurobank για κάθε 1 κοινή μετοχή της Grivalia, ενώ οι μέτοχοι της Eurobank θα διατηρήσουν τον αριθμό των μετοχών που κατέχουν (η «Σχέση Ανταλλαγής») .
Η Συγχώνευση θα οδηγήσει σε pro forma μετοχική σύνθεση επί του διευρυμένου μετοχικού κεφαλαίου, αποτελούμενη κατά 59% περίπου από μετόχους της Eurobank και κατά 41% περίπου από μετόχους της Grivalia.
Η Σχέση Ανταλλαγής πλέον την Προ της Συναλλαγής Διανομή αντιπροσωπεύουν πριμοδότηση 9% υπέρ των μετόχων της Grivalia, με βάση τις τιμές κλεισίματος της Παρασκευής 23 Νοεμβρίου 2018.
Η Fairfax Financial Holdings Limited («FFH»), η οποία κατέχει σήμερα το 18,23% και το 51,43% του μετοχικού κεφαλαίου των Eurobank και Grivalia αντιστοίχως, θα καταστεί ο μεγαλύτερος μέτοχος της συγχωνευμένης εταιρείας με ποσοστό συμμετοχής 32,93% στο μετοχικό της κεφάλαιο.
Την 21η Δεκεμβρίου 2018, η Εταιρεία προχώρησε στην απόκτηση του 49% των μετοχών της ανώνυμης εταιρείας με δ.τ. «Piraeus Port Plaza 3» (PPP3) έναντι τιμήματος €5.038.
Η Εταιρία στις 25 Νοεμβρίου 2014 προέβη στην εξαγορά, έναντι τιμήματος €50,000 σε μετρητά, της εταιρίας «360 CONNECT Α.Ε.», η οποία δραστηριοποιείται στην παροχή υπηρεσιών υποστήριξης πωλήσεων και εξυπηρέτησης πελατείας
Την ίδια μέρα ολοκληρώθηκε η εξαγορά από τη Vodafone Πάναφον Α.Ε.Ε.Τ (εφεξής Vodafone Ελλάδας), ποσοστού 72.7% που κατείχαν στην hellas online οι εταιρίες του Ομίλου Intracom Holdings (57.2%) και η World Equities Investments Holdings SA (15.5%) .
Σύμφωνα με το άρθρο 19 του Καταστατικού της Εταιρίας, η μέτοχος «Vodafone - Panafon Ανώνυμη Ελληνική Εταιρία Τηλεπικοινωνιών Α.Ε.» (εφεξής Vodafone - Panafon) έχει το δικαίωμα, κατ΄ άρθρο 18 παρ. 3 του Κ.Ν. 2190/1920, ως ισχύει, όπως διορίζει απευθείας μέλη του Διοικητικού Συμβουλίου (οι «Διοριζόμενοι Σύμβουλοι») κατά τα ειδικότερα στο ως άνω άρθρο οριζόμενα.
Ο κ. Νικόλαος . Παρασκευόπουλος, διετέλεσε Μη Εκτελεστικό Μέλος του Δ.Σ. από 23.07.2014.έως 25.11.2014, σε αντικατάσταση του παραιτηθέντος κ. Νικολάου Βλαχόπουλου, ο οποίος άσκησε τα καθήκοντά του ως μη Εκτελεστικό Μέλος από 26.06.2013 έως  21.07.2014.
Στις 15 Δεκεμβρίου 2014 ο Όμιλος προχώρησε σε αναχρηματοδότηση των δανειακών του υποχρεώσεων μέσω νέας σύμβασης ανοικτού δανείου, διετούς διάρκειας, συνολικού ύψους €250 εκ. με την Vodafone Investments Luxembourg SARL (εταιρία του Vodafone Group), με επιτόκιο δανεισμού Euribor πλέον περιθωρίου 2.2% και κόστος δέσμευσης 1% επί του συνολικού ανοικτού δανείου.
Μετά την πιο πάνω ημερομηνία ο έλεγχος μεταβιβάστηκε στην Vodafone Ελλάδας  η οποία κατά την 31 Δεκεμβρίου 2014 κατείχε το 91.2% (πριν από την εξαγορά η Vodafone Ελλάδας κατείχε ποσοστό 18.4%).
H Vodafone υποχρεούται να μην εκποιήσει ή άλλως διαθέσει τη συμμετοχή της στην Εταιρία εντός χρονικού διαστήματος ενός (1) έτους (lock-up) εκτός εάν στο διάστημα αυτό η άμεση και έμμεση συμμετοχή της Intracom Holdings γίνει κατώτερη του 50% + μία μετοχή.
Με σκοπό την παροχή προστασίας στη Vodafone ως νεοεισερχόμενης μετόχου μειοψηφίας, η εξωεταιρική συμφωνία προβλέπει περαιτέρω ότι σε περίπτωση που η συνολική, άμεση και έμμεση, συμμετοχή στην Εταιρία των Intracom Holdings και WEI δεν αντιστοιχεί πλέον σε τουλάχιστον 50% συν μία μετοχή, οι εν λόγω μέτοχοι θα οφείλουν να προσφέρουν στη Vodafone το σύνολο των μετοχών τους.
Σας υποβάλλουμε για έγκριση τις Οικονομικές Καταστάσεις χρήσης 1/1 - 31/12/2020 της Εταιρείας HOUSEMARKET ΑΝΩΝΥΜΗ ΕΤΑΙΡΕΙΑ ΕΜΠΟΡΙΑΣ ΕΙΔΩΝ ΟΙΚΙΑΚΗΣ ΧΡΗΣΕΩΣ ΕΠΙΠΛΩΝ ΚΑΙ ΕΙΔΩΝ ΕΣΤΙΑΣΗΣ με διακριτικό τίτλο HOUSEMARKET ΑΕ και του Ομίλου που συγκροτείται από τις άμεσες και έμμεσες θυγατρικές της.
HM HOUSEMARKET (CYPRUS) LTD με διακριτικό τίτλο HOUSEMARKET (CYPRUS) LTD και καταστατική έδρα στην Κύπρο, στην οποία η Εταιρεία συμμετέχει με ποσοστό 100% επί του μετοχικού της κεφαλαίου.
HOUSE MARKET BULGARIA EAD με διακριτικό τίτλο HOUSEMARKET BULGARIA EAD και καταστατική έδρα στην Βουλγαρία , στην οποία η Εταιρεία συμμετέχει με ποσοστό 100%  επί του μετοχικού κεφαλαίου της.
TRADE LOGISTICS ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ με διακριτικό τίτλο TRADE LOGISTICS ΑΕΒΕ και καταστατική έδρα στην Ελλάδα , στην οποία η Εταιρεία συμμετέχει με ποσοστό 100% (πλην μίας μετοχής) επί του μετοχικού της κεφαλαίου.
ΡΕΝΤΗΣ ΕΠΕΝΔΥΣΕΙΣ ΑΚΙΝΗΤΩΝ ΑΝΩΝΥΜΟΣ ΕΤΑΙΡΕΙΑ με διακριτικό τίτλο ΡΕΝΤΗΣ ΑΕ και καταστατική έδρα στην Ελλάδα, στην οποία η HM HOUSEMARKET (CYPRUS) LTD συμμετέχει με ποσοστό 100% επί του μετοχικού της κεφαλαίου.
TRADE ESTATES CYPRUS LTD με διακριτικό τίτλο TRADE ESTATES CYPRUS LTD και καταστατική έδρα στην Κύπρο, στην οποία η μητρική συμμετέχει έμμεσα με ποσοστό 100% επί του μετοχικού κεφαλαίου της .
Η.Μ . ESTATES CYPRUS LTD με διακριτικό τίτλο Η.Μ. ESTATES CYPRUS LTD και καταστατική έδρα στην Κύπρο, στην οποία η μητρική συμμετέχει με ποσοστό 100% επί του μετοχικού κεφαλαίου της.
Στην εν λόγω αύξηση μετοχικού κεφαλαίου συμμετείχε η μέτοχος HOUSEMARKET Α.Ε κατά το ποσοστό συμμετοχής της (50%), σε εκτέλεση της από 17/3/2020 απόφασης του Διοικητικού Συμβουλίου της.
Οι ως άνω μετοχές αντιστοιχούσαν σε ποσοστό 50% του ολοσχερώς καταβεβλημένου εταιρικού κεφαλαίου της ως άνω εκδότριας εταιρείας POLIKENCO Μ.Α.Ε.
Σημειώνεται επίσης ότι η WYLDES LTD συμμετέχει εμμέσως κατά 50% στην εταιρεία SOFIA SOUTH RING MALL EAD που εκμεταλλεύεται το εμπορικό κέντρο ιδιοκτησίας της Sofia Ring Mall, όλα δε τα κεφάλαια που επενδύει κατευθύνονται στην ανάπτυξη και βελτιστοποίηση της λειτουργίας του εν λόγω εμπορικού κέντρου.
Η παραπάνω απόφαση λήφθηκε προς κεφαλαιοποίηση προκαταβολών, συνολικού ποσού διακοσίων χιλιάδων ευρώ (200.000,00 €), που είχαν πραγματοποιήσει έναντι μελλοντικής ΑΜΚ οι μέτοχοι WYLDES LTD και Seasonal Maritime Corporation Limited (καθένας εξ αυτών κατά το ποσό των 100.000,00 €), σε εκτέλεση των από 7/4/2020 αποφάσεων των Διοικητικών Συμβουλίων τους.
Μέσω της θυγατρικής της εταιρείας HM HOUSEMARKET (CYPRUS) LTD από τον Σεπτέμβριο του 2007 λειτουργεί στη Λευκωσία της Κύπρου ένα (1) Κατάστημα IKEA, ένα (1) Κατάστημα Ηλεκτρονικού Εμπορίου προϊόντων ΙΚΕΑ , και ένα (1) κατάστημα Planing studio στην (Λεμεσό) προϊόντων ΙΚΕΑ .
Επίσης, λειτουργεί ένα (1) Κατάστημα IKEA στη Σόφια από τον Σεπτέμβριο του 2011 μέσω της θυγατρικής της εταιρείας HOUSE MARKET BULGARIA EAD, ένα (1) Κατάστημα Ηλεκτρονικού Εμπορίου προϊόντων ΙΚΕΑ καθώς την 10/9/2020 ξεκίνησε την λειτουργία του ένα (1) νέο κατάστημα ΙΚΕΑ Small Store στην Βάρνα της Βουλγαρίας, ενώ την 9/9/2020 σταμάτησε την λειτουργία του ένα (1) Κέντρο Παραγγελιών και Παραλαβών προϊόντων ΙΚΕΑ (Pick up & Οrder Point) στην ίδια πόλη.
H Τακτική Γενική Συνέλευση της FOURLIS AE ΣΥΜΜΕΤΟΧΩΝ της 16ης Ιουνίου 2017, στο πλαίσιο του Προγράμματος Παροχής Δικαιωμάτων Προαίρεσης Αγοράς Μετοχών, ενέκρινε τη διάθεση 2.566.520 δικαιωμάτων προαίρεσης αγοράς μετοχών και την παροχή εξουσιοδοτήσεως στο Διοικητικό Συμβούλιο για τη ρύθμιση των διαδικαστικών θεμάτων και λεπτομερειών.
Επίσης η τιμή διάθεσης των μετοχών στις οποίες αντιστοιχούν τα δικαιώματα προαίρεσης αγοράς μετοχών που θεσπίστηκε με απόφαση της Τακτικής Γενικής Συνέλευσης των μετόχων της FOURLIS AE ΣΥΜΜΕΤΟΧΩΝ την 16/6/2017 είχε προσδιορισθεί καταρχήν στο ποσό των πέντε ευρώ και ογδόντα επτά λεπτών (€ 5,87) ανά μετοχή, που αποτελούσε τη χρηματιστηριακή τιμή κλεισίματος της μετοχής.
Ο κ. Στέλιος Στεφάνου του Μάρκου είναι το νέο μέλος της Επιτροπής Ελέγχου για τον υπόλοιπο χρόνο της θητείας του παραιτηθέντος κ. Ιωάννη Μπρέμπου του Ευαγγέλου, σύμφωνα με τις διατάξεις του άρθρου 44 ν. 4449/2017.
Η Επιτροπή Ελέγχου συνεδρίασε την 12/6/2020, υπό τη νέα της σύσταση, και εξέλεξε ομόφωνα ως Πρόεδρό τον κ. Ιωάννη Κωστόπουλο και ως μέλη τους κ.κ. David Watson και Στέλιο Στεφάνου.
H INFORM (LYK.ATH) ιδρύθηκε το 1897, είναι εισηγμένη στο Χρηματιστήριο Αθηνών από το 1994 και παρέχει προϊόντα και υπηρεσίες ασφαλούς διαχείρισης εγγράφων και πληροφοριών, καινοτομώντας στον ψηφιακό μετασχηματισμό επιχειρήσεων και οργανισμών με την παροχή λύσεων υψηλής εξειδίκευσης.
Απασχολεί 510 εργαζομένους με τέσσερις μονάδες παραγωγής σε Ελλάδα, Ρουμανία και Αλβανία, ενώ κατέχει ηγετική θέση στις αγορές της Κεντρικής και Ανατολικής Ευρώπης στο Δημόσιο και Ιδιωτικό τομέα.
Είναι μέλος της AUSTRIACARD HOLDINGS, Αυστριακού Ομίλου υψηλής τεχνολογίας πληροφορικής σε θέματα Hardware Embedded Security, που απασχολεί 1.400 άτομα και έχει διεθνή παρουσία με τρία Divisions, AUSTRIACARD, INFORM και NAUTILUS, στους τομείς της Ψηφιακής Ασφάλειας (Digital Security), της Διαχείρισης Πληροφοριών (Information Management) και του IoT αντιστοίχως.